Den Nord-Cimbriske Tilskuer, 1838-11-22
J No. 199 af Fyens Stiftsavis læses blandt andet følgende: "Om Angrebet paa Danmarks første Geistlige i den Frisindede" Ro. 85, af Chr. H. Kalkar. En Nation hædrer sig selv ved at hædre sine fortjente Mænd, og Nationaltaknemmeligheden er en væsentlig Deel af den offentlige Moral; den som letfærdigen vil neddrage det Store, det Ophøiede, det Fortjenstfulde i sin egen Jammerligheds Sphære, begaaer en stor Fornærmelse mod det Folk, blandt hvilket han lever, allermeest forseer han sig mod den yngre Slægt, hvem han berøver et af dens store Goder, det at have hædrende, opmuntrende Exempler, til hvilke den kan skue op, som sine Mynstre, som dem ved hvilke den skal opvarme sig og til hvilke den skal hengive sig med Ærefrygt og Høiagtelse. Det er en let Sag med et Par høitravende Ord og Talemaader at beklikke den største Fortjenstlighed; der gives altid Folk nok, hvem det Ualmindelige blænder, som følle sig veltilfredse ved at see, at intet Navn er saa stort, at jo letfærdige Angreb kan naae det. Det er ikke for de fortjenstfulde Mænd egen Skyld, at slige uværdige Besudlinger af ædle Personligheder maa afvises; thi Fortjenesterne ville vedblive at leve i de Frugter, de have baaret for Samtiden, og Efterverdenen, men det er for det borgerlige Samfund det Farligste, det meest Nedtrykkende, naar de, der udgive sig for at være Organer for den offentlige Mening, ere samvittighedsløse noktil aldeles at overspringe al Historie, al svunden Tid, glemme alle andre Virksomheder uden ene, hvortil de have bestemt sig, naar de vaage saa lidt over Ordets Brug, at de forkynde det som almindeligt Omdømme, der i det høieste kun kan være Enkeltes, og det ofte meget Enkeltes Mening. Jo færre udmærkede Personligheder en vis Tid frembringer, desto mere Pligt er det med Omhu at sørge for, at Mindet om det Gode og Skjønne, der iblandt os, ikke synker ned i det Dagligdags, det Hverdagsagtige. Maatte dette dog ret blive erkjendt for Alle, som ville fremhjælpe Tidens Udvikling, erkjendt, at enhver Ualmindelighed, der har staaet i Sandhedens Tjeneste, har arbeidet til det samme Maal, om end af forskjellige Veie, og at vi skylde den den meest uskrømtede Taknemmelighed. - Disse bemærkninger ere foranledigede ved det indignerende og uværdige Angreb, som den Frisindede No. 85 i Aar indeholdt, paa en af vort Fædrelands høitstaaende Geistlige; det kan naturligviis ikke være min Hensigt her at fremhæve, hvad denne Mand har virket for det kirkelige Liv i en Tid, da Christendommen ansaaes foren antiqveret Sag, hvad han ved Tale og Skrift har udrettet til at bringe Religionens Trøst og Sandhed ind i de forskjelligste Gemytter, hvorledes han har forstaaet den sjeldne Kunst, at gjøre de høieste Jdeer levende og klare for de dybeste Tænkere som for de i aandelig Henseende mindre udviklede Fromme, hvad de kjøbenhavnske Studerende, altsaa den største Klasse af Embedsmænd, navnligen Theologerne, i en Række af Aar skylde hans i sit Slags mageløse Foredrag; hvorledes han, sig selv troe, i 30 Aar har staaet mæglende mellem den ældre og nyere Tid. Alt dette vil jeg ikke videre omtale; en tilkommende Biograf vil finde rigt Stof til at skildre denne Mand, der med Rette af en af Tydsklands største Tænkere er kaldet et sjeldent Syn i den nærværende Tid." "Der gaaer for nærværende Tid en ond Aand omkring hos os; jeg veed ikke, hvorfra den kommer; af dansk Natur er den ikke. Man seer den hjerteløs at foragte den menneskelige Personlighed i dette Liv, og neddrage, uden Forskjel, Høit og Lavt, tilsidst Godt, og Ondt i den ligegyldige tomme Hverdagssagtighed. Jngen forbigangen Tid er hellig og ærværdig for den, ingen stor Mand dyrebar og værd forden" og vær forsikkret om, at denne Skye, som nu staaer over vort offentlige Livs Horizont, vil forsvinde, og at saalænge der gives menneskelig Historie og i den et christeligt Liv, christelig Kjærlighed, ville de udmærkede Personligheder bevare deres Ret og deres Jnteresse." Gid dog Nogen, hvem Talens indtrængende Kraft fortrinlig blev givet, ved Leilighed vilde behandle det Theemahvordan en Nation skal hædre sine fortjente Mænd."